यसरी भन्दा पनि पहिले विचारको कुरा मिलाउनुपर्छ । बहुदलीय जनवाद, माओवादलाई के गर्ने ? उहाँहरूले बहुदलीय जनवाद मान्नुपर्छ भन्नुभएको छ । हामी बहुदलीय जनवाद भनेको पुँजीवादी जनवादको कार्यनीति हो, यो कार्यनीति पूरा भइसक्यो अब नयाँ ठाउँमा जानुपर्छ भन्नेमा छौँ । माक्र्सवाद, लेनिनवाद दुवैले मानेका छौँ । बाँकीलाई बहस गर्दै अबको महाधिवेशनसम्म जाँदा समाजवादी क्रान्तिको विचार संश्लेषण गर्नैपर्छ । लेनिन र माओकालीनभन्दा उन्नत कुरा गरिरहेका छौँ । विश्व र नेपालको विकासअनुसार विचारलाई परिष्कृत गर्नै छ ।
